TrygFonden støtter sikkerheden i sejlerskolen
Vi er meget glade for at kunne fortælle, at sejlerskolen har modtaget 20.700 kr. fra
TrygFonden til indkøb af redningsveste.
Bevillingen har gjort det muligt at købe veste til alle instruktører. Derudover var der også plads penge til fire ekstra veste, som elever kan låne efter behov.
Vi vil gerne rette en stor tak til TrygFonden for den flotte donation og for støtten til
sikkerheden i sejlerskolen.

Nye jakker til instruktørerne
Instruktørerne har også fået nye jakker med Øresunds Sejlklub Frems logo på. Det
betyder, at de nu fremstår som et samlet team på havnen og på vandet.
Jakkerne er samtidig en måde at sige tak for den store frivillige indsats, som instruktørerne
yder i sejlerskolen. Der bliver lagt mange timer og meget engagement i at uddanne nye
sejlere og skabe et godt fællesskab, og det sætter vi stor pris på.

Vi mangler stadig en bådsmand til Spækuline
Har du lyst til at tage en vigtig rolle i klubben og være med til at holde Spækuline godt
sejlende? Skolen søger forsat en bådsmand – en tovholder, der kan have overblikket og
sikre, at opgaverne omkring båden bliver fulgt op.
Du står ikke alene: Der er mange gode kræfter i klubben, som gerne vil hjælpe til med
både vedligehold, klargøring og praktiske opgaver.
Det, vi mangler, er én person, der vil samle trådene og koordinere indsatsen. Opgaven
kræver ikke, at du kan det hele selv, men at du har lyst til at engagere dig og være
kontaktpunkt for Spækuline.
Lyder det som noget for dig, eller vil du høre mere? Så tag fat i Pernille på tlf. 30 20 90 67
eller skriv til sejlerskolen@oesf.dk.

KlubModul på vej
Med udgangen af august forventer vi at have KlubModul oppe at køre. Det betyder, at
elever fremover kan tilmelde sig vinterens kurser online og betale direkte i systemet.
Vi glæder os til at kunne tilbyde en lettere og mere overskuelig tilmelding for både
nuværende og kommende elever, samt lette arbejdet for kasseren.
Stor interesse for sejlerskolen
Der er igen godt gang i sejladsen efter sommerpausen, og det er skønt at se så mange
elever og instruktører på vandet.
Interessen for sejlerskolen er fortsat stor. Allerede nu står 18 personer på venteliste til
næste års sejlerskole, hvilket vi naturligvis er både glade og stolte over. Det lover godt for
endnu en sæson med masser af aktivitet, læring og nye sejlere i klubben.
Vi glæder os til resten af sæsonen og til at se både nye og erfarne medlemmer på havnen
og på vandet.
 
 
Flotte resultater på Øresund På Langs
Frem I og Frem III deltog i dag i Øresund På Langs, og begge både leverede flotte resultater.
Frem III sejlede sig til en imponerende 1. plads, mens Frem I sikrede sig en flot 2. plads.

Stort tillykke til alle deltagere med de fine placeringer og tak for en fantastisk indsats på vandet!

